《送琦上人》
宋代·释如珙

万里无寸草，出门便是草。
十年归不得，忘却来时道。
今岁秋事早，凉风生木杪。
拄杖挑钵囊，锐志不小小。
孰顾他洞山，浏阳寒拾老。
衲僧家行履，不可得寻讨。

作者简介：释如珙（一二二二～一二八九），字子璞，号横川，俗姓林，永嘉（今浙江温州）人。年十五从季父释正则祝发。预戒于本州广慈院。出学于外，初从石田薰于灵隐，继留从痴绝冲。又往太白投天目礼。度宗咸淳四年（一二六八），为临安府净慈寺首座，继领瑞安府雁荡山灵岩寺。八年，移住雁荡山能仁寺。元世祖至元二十年（一二八三），移住明州阿育王山广利寺。二十六年卒。有本光编《横川如珙禅师语录》二卷，收入《续藏经》（名误为行珙）。